
ПАЛАЖЭННЕ 
аб парадку правядзення фестывалю народнай творчасці «Сузор’е»
(2020 – 2021 г.г.)
· Палажэнне аб парадку правядзення фестывалю народнай творчасці «Сузор’е» (надалей – палажэнне) распрацавана ў сувязі з правядзеннем гарадскога фестывалю народнай творчасці «Сузор’е» (надалей – фестываль), адпаведна рашэнню Мінскага гарадскога выканаўчага камітэта ад 20 кастрычніка 2016 года № 3115 «Об утверждении перечня городских фестивалей, конкурсов, форумов, праздников и пленэров, финансируемых из местного бюджета» і Кодэкса Рэспублікі Беларусь аб культуры (артыкул 250).
· Палажэнне вызначае мэты і задачы фестывалю, парадак, умовы яго правядзення, падвядзенне вынікаў і заахвочванне ўдзельнікаў фестывалю.
· Фестываль праводзіцца ў мэтах:

· павышэння сацыяльнай ролі і мастацкага ўзроўню народнай творчасці, яе ўплыву на развіццё грамадскай і працоўнай актыўнасці насельніцтва горада Мінска;
· шырокага далучэння працоўных, служачых, моладзі, падлеткаў, дзяцей да заняткаў народным мастацтвам;
· развіцця ў працоўных калектывах, навучальных, культурна-асветных і  ўстановах дадатковай адукацыі, самадзейных калектывах розных відаў і жанраў народнага мастацтва, гурткоў, студый, майстэрняў, аб’яднанняў па інтарэсах;
· арганізацыі вольнага часу жыхароў горада Мінска;
· абагачэння рэпертуару аматарскіх калектываў творамі народнага мастацтва, беларускіх аўтараў, лепшымі ўзорамі айчыннай і сусветнай мастацкай культуры;
· павышэння ўзроўню выканаўчага майстэрства і сцэнічнай культуры калектываў народнай творчасці;
· стварэння спрыяльных умоў для развіцця творчай дзейнасці ў самадзейных мастацкіх калектывах, супрацоўніцтва майстроў прафесійнага і аматарскага мастацтва;
· падтрымкі творча адораных выканаўцаў, кампазітараў, балетмайстраў, хормайстраў, рэжысёраў і іншых майстроў самадзейнага мастацтва;
· папулярызацыі лепшых узораў музычнага, тэатральнага, харэаграфічнага, выяўленчага, дэкаратыўна-прыкладнога, відэа, фота і іншых відаў і жанраў народнага мастацтва.

· Фестываль у г. Мінску праводзіцца з студзеня 2020 г. па снежань 2021 г. у чатыры этапы на падставе каляндарнага плана асноўных мерапрыемстваў фестывалю (дадатак № 1).

· У І-ІІ этапах фестывалю прымаюць удзел калектывы і асобныя выканаўцы прадпрыемстваў, арганізацый, клубных і навучальных устаноў, агульнаадукацыйных і музычных школ, устаноў дадатковай адукацыі, якія не маюць ганаровых званняў «народны», «узорны». Калектывы спецыяльных вышэйшых устаноў: Беларускай дзяржаўнай акадэміі музыкі, Беларускай дзяржаўнай акадэміі мастацтваў, Беларускага дзяржаўнага універсітэта культуры і мастацтваў – удзел не прымаюць.
· Удзел «народных», «узорных» калектываў г. Мінска ў III этапе фестывалю разглядаецца як пацверджанне ганаровага наймення «народны», «узорны», згодна з Кодэксам Рэспублікі Беларусь аб культуры (артыкул 250) пры ўмове абнаўлення рэпертуару калектываў ва ўстаноўленым парадку. Па выніках прагляду калектывам выдаецца пасведчанне аб пацвярджэнні ганаровага наймення. Калі калектыў, якому надышоў тэрмін пацверджэння ганаровага наймення «народны», «узорны», не прымаў ўдзел у фестывалі без уважлівых на тое прычын, ён пазбаўляецца наймення «народны», «узорны» ва ўстаноўленым парадку.
· Народныя і ўзорныя калектывы прадстаўляюць праграмы выступленняў:
· акадэмічныя хары і ансамблі – на 30 хвілін (не менш за 3 творы без суправаджэння);
· хары і ансамблі народнай песні, фальклорныя калектывы, хары ветэранаў, дзіцячыя хары – на 30 хвілін (не менш за 2 творы без суправаджэння);
· ансамблі песні, музыкі і танца – на 30 хвілін;
· калектывы з эстраднай манерай выканання – на 40 хвілін;
· харэаграфічныя ансамблі – на 35 хвілін;
· аркестры – на 40 хвілін (2 твора суправаджэнне салістам);
· інструментальныя ансамблі – на 30 хвілін (2 твора суправаджэнне салістам);
· тэатры – шматактны спектакль;
· тэатры малых форм – праграму на 40 хвілін;
· дзіцячыя тэатры – спектакль да 40 хвілін;
· выяўленчае мастацтва і дэкаратыўна-прыкладная творчасць – выставы не меньш 16 м2;
· студыі дызайна і пашыву адзення (паказ не меней 3 калекцый)
· Конкурсныя выступленні праходзяць публічна згодна з календарным планам. Парадак выступлення вызначаецца жараб’ёўкай.
· У рэпертуар калектываў уключаюцца лепшыя творы айчыннай і замежнай класікі, сучасных аўтараў. Калектывам, якія маюць ганаровыя найменні «народны», «узорны», дазваляецца прыцягваць да ўдзелу ў фестывалі выканаўцаў-прафесіяналаў выключна ў якасці салістаў, у ацэнку калектыва будзе ўключацца толькі суправаджэнне. Выкарыстанне плюсавых фанаграм для хароў і вакальных ансамбляў забаронена.
· Для прагляду конкурсных праграм ствараецца журы (па жанрах), якое падводзіць вынікі фестывалю і прапаноўвае кандыдатуры яго ўдзельнікаў да заахвочвання. Рашэнне журы канчатковае і перагляду не падлягае.
· Пры ацэнцы выступленняў журы улічвае:
· узровень выканаўчага майстэрства;
· складанасць рэпертуару;
· сцэнічнасць;
· рэжысуру нумароў і праграм;
· музычнае суправаджэнне;
· выкананне ўмоў конкурсу;
· канцэртную і грамадскую дзейнасць калектыва.
· Пры ацэнцы выстаў журы ўлічвае:

· адраджэнне і развіццё беларускіх нацыянальных рамёстваў;
· мастацкі ўзровень выставачных твораў;
· умелае спалучэнне элементаў традыцыйнай творчасці з культурай гарадскога асяроддзя;
· эстэтычна развіты мастацкі густ;

· экспазіцыйна-тэматычнае рашэнне;
· ужыванне новых тэхнік і тэхналогій;
· выставачную і грамадска-карысную дзейнасць.

· Пры ацэнцы калектываў дызайна і пашыву адзення журы ўлічвае:

· мастацкі ўзровень;

· арыгінальнасць творчай ідэі, майстэрства выканання;

· канструктывізм;

· паўната раскрыцця тэмы;

· сцэнічная культура;

· музычнае суправаджэнне

· Па выніках I этапа фестывалю лепшыя калектывы, асобныя выканаўцы, кіраўнікі калектываў узнагароджваюцца адміністрацыямі раёнаў г. Мінска.
· Лепшыя калектывы II этапа фестывалю, асобныя выканаўцы узнагароджваюцца дыпломамі лаўрэатаў, I, II, III ступеняў паводле рашэння гарадскога журы.
· Па выніках III этапа агляду-конкурсу «народныя», «узорныя» калектывы паводле рашэння журы ўзнагароджваюцца дыпломамі лаўрэата, I, II, III ступеняў.
· Дзяржаўныя, грамадскія арганізацыі, творчыя саюзы маюць права ўстанаўліваць спецыяльныя прызы для ўдзельнікаў фестывалю.
· За арганізацыю і правядзенне заключных канцэртаў фестывалю раёны г. Мінска ўзнагароджваюцца дыпломамі.
· Пераможцы фестывалю народнай творчасці «Сузор’е» будуць рэкамендаваны для ўдзела ў заключным канцэрце, у рэспубліканскіх і міжнародных фестывалях і конкурсах.
· Арганізацыю правядзення і фінансаванне I і II этапаў фестывалю забяспечваюць адміністрацыі раёнаў горада.
· Арганізацыю правядзення і фінансаванне III і IV этапаў фестывалю забяспечвае ДУ “Мінскканцэрт” за кошт сродкаў бюджэта горада Мінска і іншых крыніц фінансавання, не забароненых заканадаўствам Рэспублікі Беларусь.

